stanford-oval/wikipedia huggingface dataset:
רנוואלונה השלישית
קורות חייה > הגלות

גליאני הגלה גרשה ממדגסקר את רנוולונה ב-27 בפברואר 1897 ולמחר ביטל את מונרכיה. הצרפתים הורו למלכה לעזוב את ארמונה בשעה 1.30 בבוקר. בזמן שהעיר ישנה, נישאה על פלנקין בליווי 700-800 מלווים ושומרים..
למשך כמה ימים נסעה את הנמל המזרחית טומאסינה משם הפליגה לראוניון. לפי עדויות אחדות שתתה הרבה משקאות חריפים.. בעת היותה הטומאסינה ב-6 במרץ, נאמר לה שאחותה ראסנדרנורו ודודתה, הנסיכה רמהסינדראזנה תגענה בקרוב, כמו כן אחייניתה בת ה-14, ראזהפינאדנריאמניטרה, שהייתה בהריון מתקדם מחייל צרפתי..
קורות חייה > באי ראוניון

המשפחה המלכותית הוסעה באונייה הצרפתית "לה פרוז" אל הנמל פואנט דה גאלה, כעשרים קילומטר מבירת ראוניון, סן דני.
על מנת להבטיח הגעה דיסקרטית. למרות המאמצים, המון צופים צרפתים לעגו לה וצעקו אליה בשעה שהאוניה עגנה, מתוך כעס על המלכה בגין האבדות שספגו הצרפתים במערכתם במדגסקר. אחרי שהקהל התפזר קפטן האונייה ליווה את המלכה בכרכרה רתומה לסוס כפי שלא ראתה מימיה, והסיעו אותה למלון Hotel de l'Europe בסן דני.
רזפינאדנריאמניטרה הצעירה שהייתה נרגשת ועייפה, נכנסה לצירי לידה זמן קצר לפני שהגיעו למלון. למחרת היא ילדה בת בראוניון, אבל לא יכלה להתאושש ומתה כעבור חמישה ימים. התינוקת כונתה מארי לואיז והטבלה בדת הקתולית כדי לפייס את הצרפתים. מארי לואיז, שיכלה להיות יורשת  כס המלכות, אומצה על ידי רנוולונה כבת. 

כעבוד חודש הועברה רנוואלונה לבית פרטי של אישה בשם מאדאם דה וילאנטרואה, בפינת הרחובות דה ל'ארסנל ודו רמפאר קרב לבתי הממשל בסן דני. רנוולונה אהבה את הבית בן שתי הקומות, עם גן גדול מוקף בחומה, גג מוחדד ווראנדה עוטפת שהזכירה לה את סגנון הווילות במדגסקר. 
בנוסף למלכה ולדודתה, לאחותה ולאחייניתה הקטנה, הצוות המלכותי כלל שתי מזכירות, טבח, עוזרת, שלושה שרתים עבור המלכה, ועוד כמה שרתים עבור הדודה והאחות. הכומר הפרטי של המלכה הורשה לבקר אצלה חופשית.
המלכה ופמליתה שהתה בבית בראוניון למשך שנתיים. כשעלו שוב המתחים בין בריטניה לצרפת, הפעם בסודאן השלטונות הצרפתיים היו מודאגות מהאפשרות שיסודות מהאוכלוסייה של מדגסקר ינצלו את ההזדמנות כדי להמריד את העם נגד הכיבוש הצרפתי.
המלכה והפמליה שהו בבית בראוניו למשך שנתיים. כשעלו מחדש המתחים בין בריטניה לצרפת, הפעם בנוגע לסודן, השלטונות הצרפתיים חששו שגורמים מלגשים יוכלו לנצל את ההזדמנות כדי ליצור תסיסה והתקוממות חדשה נגד הכובשים הצרפתים.
קרבת המלכה למדגסקר נראתה כמקור אפשרי לעידוד מהלך כזה. לכן החליט השלטון הצרפתי באופן פתאומי על העברתה של רנוואלונה ואנשיה למיקום רחוק, אלג'יריה.   
ב-1 בפברואר 1899 אחרי התראה קצרה מאוד, קיבלה רנוואלונה ומשפחתה הוראה  לעלות על האנייה "יאנג-צה"  בליווי מזכיר-מתורגמן וכמה משרתות.. בעת מסע של 28 יום אל נמל הצרפתי מרסיי, עצרו הנוסעים בערי נמל כמו מאיוט, זנזיבר, עדן וג'יבוטי. באותו זמן קפטנים שונים האחראי על המסע הזהירו את רנוואלונה שלא לדבר עם אף אדם שאינו צרפתי. המלכה ומלוויה הוחזקו חדשים אחדים במרסיי ולאחר מכן הועברו לווילה באזור מוסטפא סופרייר באלג'יר. 
רונוואלונה קיוותה להמשיך לפריז והייתה מאוד מאוכזבת כשנודע לה שתישלח לאלג'יריה. אומרים שפרצה בבכי והעירה:"מי יודע מהיהיה מחר? רק אתמול הייתי מלכה;היום אני פשוט אישה אומללה שבורת לב".
קורות חייה > גלות אלג'יר

הגעתה של רנוואלונה לצרפת בביקורה הרשמי הראשון, יחד עם דודתה רמסינדראזנה ואחייניתה מרי-לואיז, בשנת 1901
הגעת רנאוולונה בפריז (מתוך "פטי ז'ורנל")
המלכה רנוואלונה בגלות אלג'יר - מתוך "פטי ז'ורנל"
בווילה שלה באלג'יר סופקו לרנוואלונה משרתים ומנהלת בית צרפתייה שהשגיחה עליה ונכחה בכל קבלת אורחים. בנוסף בהתחלה הקצתה ממשלת צרפת  לרנוואלונה קצבה שנתית של 25,000 פרנק מתוך תקציב הקולוניה מדגסקר, באישור המושל הכללי של המושבה.
כמעט כל נכסי המלכה הופקעו על ידי הרשויות הקולוניאליות, אם כי הורשתה לשמור כמה חפצים אישיים, כולל כמה מתכשיטיה. קצבתה ההתחלתית איפשרה חיים כל כך צנועים שהממשל הקולוניאלי פנתה מספר פעמים ,להשיג בשבילה העלאת הקצבה אך לשווא. 
רנוואלונה ביקשה מאחד ממשרתיה למכור כמה מתכשיטיה תמורת כסף במזומן, אבל תוכנית זו התגלתה על ידי השלטונו הקולוניאלי הצרפתי והשרת פוטר ונשלח בחזרה למדגסקר.
בשנותיה הראשונות באלג'יר התוודעה רנוואלונה לחוגי האליטה וחיי החברה התוססים שלהם בעיר. הוזמנה למסיבות ולמופעי תרבות ולעיתים קרובות אירחה בעצמה.  
.חרף זאת הרגישה כל הזמן געגועים ואי יכולתה לבקר במדגסקר גרם לה לעצבות ולשעמום. כדי לנקות את הראש ולשפ את מצב רוחה נהגה תכופות לערוך לבד הליכות ארוכות באזור הספר בחוף הים או בעיר. 
 
השתוקקה לבקר בצרפת המטרופוליטנית ובמיוחד בפריז וביקשה פעמים חוזרות רשות פורמלית לנסוע. בקשות אלה נדחו באופן שגרתי עד מאי 1901 כשהיא קיבלה את ההיתר הראשון לבקר בצרפת. באותו חודש עצמו היא שכרה דירה קטנה ברובע השישה עשר על יד שאנז אליזה בכיכר אטואל הנקראת כיום כיכר שארל דה גול. היא ביקרה באתרים המפורסמים של העיר והוזמנה גם כאן למסיבות, נשפים, מופעים ואירועים אחרים. התקבלה בחברה הגבוהה בכבוד ובהערצה  וקיבלה הרבה מתנות, ביניהן חלוק יוקרתי. 
בעת מסעה הראשון לצרפת ביקרה בארמון ורסאי, זכתה להתקבל רשמית בבית העירייה ובילתה שלושה שבועות בבורדו. בהמשך ביקרה בשפת הים בארקשון לפני שגמרה את תקציבה והפליגה על אונייה ממרסיי לאלג'יר.

פרטי ביקורה משכו תושמת לב רב בעותונות הפריזאית שהביעה אמפתיה נוכח גורלה ומורת רוח כלפי הממשלה הצרפתית שלא העניקה לה קצבה גדולה יותר ואת ההתחשבות שהגיעה לה בתור זוכה באות לגיון הכבוד.
בתריסר השנים הבאות חזרה רנוואלונה לבקר בצרפת שש פעמים. ב-1916 שווק לציבור הצרפתי הביסקוויט "פטי בר" של חברת "לפוור" עם צלמית המלכה על הקופסאות.
בביקור השני  בספטמבר 1903 היא נסעה לויק-סור-סר ובאוריאק. בלחץ דעת הקהל הועלת קצבתה השנתית ל 37,000 פרנק. כעבור שנתיים ביקרה במרסיי  ובסן ז'רמן, ארדש, ושכרה דירה בת חמשה חדרים  ברובע השישה-עשר של פריז. בהזדמנות זו ערכה ביקור באופרה,  נכחה בישיבה של בית הנבחרים הצרפתי והתקבלה אצל שר המושבות. שוב בלחץ הציבור הועלת קצבתה השנתית ל-50,000 פרנק. בביקור הבא ב-1907 שהתה בדיוו-סור-מר וטיילה בחבל קלוודוס שם צולה על ידי פפרצי.  באוגוסט-ספטמבר 1910 ביקרה בפריז, נאנט, לה בול-אסקובלק ובסן נזר והייתה שוב יעד של צלמי הפפרצי הצרפתים. 
ב-1912 ערכה טיול לכפר המרוחק  קיברוויל וקצבתה השנתית הועלתה ל 75,000 פרנק. מסעה האחרון בצרפת התקיים  ב-1913 במרזיי, אקס-לה-בן ובאלוואר
פריצת מלחמת העולם הראשונה ב-1914 שמה קץ לביקורי רנוואלונה בצרפת. בעת שהותה באלג'יר נהגו היא ומשפחתה לבקר בסדירות בתפילה הפרוטסטנטית השבועית בכנסייה הרפורמית במרכז אלג'יר. 
. אחרי המחמה השתדלה להשתתף בפעילויות של הצלב האדום באלג'יר.
הוקרה

1885 - מדגסקר הנפיקה לכבוד הכתרת המלכה מטבע של 10 סנטים הנשמר כיום במוזיאון הבריטי
(על מטבע כתוב:RANAVALOMANJAKA / MPANJAKA NY MADAGASCAR)
אות לגיון הכבוד עם צלב גדול
לקריאה נוספת

Marie-France Barrier, Ranavalo, dernière reine de Madagascar, Balland, 1996
Jean-Michel Bergougniou, RémiClignet, Philippe David "Villages noirs" et autres visiteurs africains et malgaches en France et en Europe: 1870–1940. Paris: Karthala Editions.2001 ISBN 978-2-84586-200-5.
Frank G.Carpenter - "Madagascar's Ex-Queen". In Pattengill, Henry (ed.). Moderator-Topics. 28. Lansing, MI. January 23 1908 pp. 370–372.
William Edward Cousins - Madagascar of to-day. The Religious Tract Society 1895. p. 73
Massachusetts Reformatory (1 October 1904). "Kings in Exile". Our Paper. 20 (40): 639
Ministère de la marine et des colonies . Revue maritime et coloniale, Volume 81. Paris: Gouvernement de la France 1884
Didier Nativel - Maisons royales, demeures des grands à Madagascar.Karthala Éditions Antananarivo, Madagascar: .2005 ISBN 978-2-84586-539-6.
Herbert Ingram Priestley France overseas: a study of modern imperialism. p. 305. 1967 ISBN 978-0-7146-1024-5 .
Solofo Randrianja, Société et luttes anticoloniales à Madagascar: de 1896 à 1946. Paris: Karthala Editions.2001 ISBN 978-2-84586-136-7.
Isabel Stuart Robson - "The Childhood of a Queen IV: The Queen of Madagascar". Children's Friend. 36. London: S.W. Partridge & Co 1896 .
The Queen of Madagascar". Scientific American Supplement (1037). New York: Munn & Co. Publishers. November 16, 1895. p. 16568.
1906   Pasteur R. Saillens Impressions of Algeria The Missionary Review of the World vol.29 p.449 Funk & Wagnalls London 1906
1964 Arthur Stratton - The Great Red Island. Berlin: Scribner.
Mary Titcomb - "Madagascar and the Malagasy". Frank Leslie's Popular Monthly, November 1896
Thomas Trotter Matthews -Thirty years in Madagascar. London: A. C. Armstrong 1904
הערות שוליים

1 2  1896 I.Stuart Robson
↑  Stratton 1964 עמ' 142
↑  אתר גניאלוגי על שושלת מלכי מדגסקר
↑  D.Nativel 2005 עמ' 12
↑  F.Carpenter 1908
1 2 3  Sc.American S Suppl.1895
↑  E.Cousins 1895
↑  Jean-Lu cDousset - Commandeur Cazeneuve. Le magicien était un aventurier. Le Puy-en-Velay:Éditions Jeanne d’Arc. 2018, ISBN 978-2362620744
↑  Titcomb 1896
↑  H.Priestley 1967 עמ' 305
↑  Titcomb 1896
↑  Curtin 1898
↑  Curtin
↑  Roland Fage  עמ' 535 Sanderson 1985
↑  Curtin 1998עמ' 186
↑  Roland Fage  עמ' 535 Sanderson 1985
↑  Randrianja 2001
↑  Barrier 1996 עמ' 205
↑  Campbell 1991 עמ' 291
↑  Campbell 1991 עמ' 291
↑  Basset 1903 עמ' 140
↑  Basset 1903 gnw 142-140
↑  Barrier 1996 עמ' 246-245
↑  Randrianja 2001עמ'  110-100
↑  Barrier 1996 עמ' 260
↑  Barrier 1996 עמ'  266
↑  Barrier 1996 עמ'  267
↑  Barrier 1996 עמ' 271-296
↑  Barrier 1996 עמ' 273-274
↑  F.Carpenter 1908
↑  1908 The Bookman
↑  2001 S.Randrianja עמ' 101-100S
↑  Barrier 1996 עמ' 303-288
↑  Barrier עמ' 347
↑  BergougniouClignetDavid2001 הערת שוליים עמ' 89-87
↑  Kings in Exile 1904
↑  BergougniouClignetDavid2001 הערת שוליים עמ' 89-87
↑  BergougniouClignetDavid2001 הערת שוליים עמ' 89-87
↑  Saillens 1905 הערת שוליים
↑  Bergougniou Clignet David עמ' 189-187 הערת שוליים
↑  באתר המוזיאון הבריטי
| --- | --- |
בקרת זהויות :  BnF: cb12507624n (data)  GND: 119479753  ISNI: 0000 0001 1629 7177  LCCN: n96100114  NARA: 10575289  SUDOC: 034308113  VIAF: 42649297   WorldCat (עם VIAF): 42649297 
המלכה רנוואלו השלישית בגלות
פוסטר צרפתי המפרסם ספר הלל על המלחמה נגד מדגסקר
בני מרינה מצוידים עם ארטילריה נאבקים בצרפתים
כובע בסגנון האימפריה הצרפתית השנייה, עשויה רקמה ספוגית, שאותה חבשו חייליה של מלכת מדגסקר, ועליה הכתובת "רנוולונה השלישית, שליטת מדגסקר. נשמרת במוזיאון הצבא בפריז
נחיתת הכוחות הצרפתים במאהז'נגה.
ציפורניים (משפחה)

| ציפורניים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ציפורנאים
משפחה:: ציפורניים
שם מדעי
 Caryophyllaceae ‏ז'יסייה, 1789
מִשְׁפַּחַת הַצִּפָּרְנִיִּים (שם מדעי: Caryophyllaceae) היא משפחת צמחיים עשבוניים חד-שנתיים או רב-שנתיים, או בני שיח, לעיתים רחוקות שיחים (לא בישראל). המשפחה כוללת 106 סוגים וכ-2,511 מינים מהם 32 סוגים ו-134 מינים בישראל וסביבתה. חלקם נדירים מאוד, נידחים ובסכנת הכחדה ואולי אף נכחדו. כמחצית המינים בעולם משתייכים לסוג ציפורנית (904) ולסוג ציפורן (361).
משפחת הציפורניים היא משפחה קוסמופוליטית (מיני הציפורניים צומחים בכל רחבי העולם, כולל שני מינים הפורחים באנטארקטיקה). אם כי רובם באזורים הממוזגים של חצי כדור הארץ הצפוני. הריכוז המגוון ביותר המין נפוץ באזור הים תיכוני ובאזור האירנו-טורני שהוא אזור בעל אופי ערבתי-יבשתי עם כמות המשקעים 100 עד 400 מ"מ, ובו הקיץ חם ויבש והחורף קר מאוד ומושלג.
מאפיינים עיקריים

מרביתם המינים הם צמחים עשבוניים. הגבעולים לרוב תפוחים במפרקים. העלים נגדיים, פשוטים, שלמים, לרוב הם מאוחים בבסיסם. פרחים נכונים (בעלי סימטריה רדיאלית), עלי כותרת מופרדים, לרוב בעלי ציפורן. הפרי בדרך כלל הלקט מרובה זרעים הנפתח בקודקודו על ידי שיניים או קשוות.
ההפצה היא לאחר זעזוע ההלקט או טלטול הצמח כולו אז ההלקט הפתוח משחרר את הזרעים.
מורפולוגיה

משפחת צמחיים עשבוניים חד-שנתיים או רב-שנתיים, או בני שיח, לעיתים רחוקות שיחים (לא בישראל).
הגבעולים לרוב תפוחים, מעובים, במפרקיהם.
לוואים חסרים או קיימים, ואז הם קרומיים נושרים במהרה בגבעולים בוגרים.
העלים נגדיים או מסורגים (בישראל מיני טלפיון ושרוכנית) או בדורים, תמימים, מאוחים לפעמים בבסיסם.
התפרחות סיומיות דו-בדית על פי רוב, או חד-בדיות, או רב-בדיות, לפעמים הפרחים בודדים בקצות הגבעולים (למשל בסוג ציפורן).
הפרחים דו-מיניים על פי רוב, נכונים, בעלי עלי עטיף כפול.
הגביע על פי רוב בעל 5 עלים או אונות או לעיתים רחוקות 4 והוא מאוחה עלים בבסיסו, ולעיתים הוא עטוף בחפיות (למשל בסוג ציפורן).
הכותרת בעלת 5 עלים לעיתים רחוקות 10 או אין כותרת כלל. עלי הכותרת מופרדים ותמימים או בעלי 2 או לעיתים רחוקות יותר אונות או שיניים. על פי רוב אפשר להבחין בהם בין טרף לציפורן, ולפעמים הוא מפורץ בראשו.
האבקנים ערוכים בדור אחד או שניים, מספרם 4 עד 10, כמספר עלי הכותרת או כפול מזה, לעיתים רחוקות פחות מזה.
הצופנים על האבקנים.
השחלה עילית בת מגורה אחת או לעיתים רחוקות בעלת 2 עד 5 מגורות. השחלה יושבת ישר על המצעית או היא נישאת על עוקץ מיוחד שנקרא גינופור. הגִּינוֹפוֹר (Gynophore) שמכונה גם נושא השחלה, הוא עוקץ המצעית, אותו חלק מן המצעית, שנושא את עלי השחלה והתארך בהמשך הוא מתפתח לנושא פרי.
השחלה בת 2 עד 5 עלי שחלה, ובה מגורה אחת ושליה מרכזית או 3 עד 5 מגורות ושליה שהיא זוויתית בחלקה התחתון ומרכזית בחלקה העליון.
עמודי השחלה והצלקות 2 עד 5 (לפעמים אחד) מפורדים או לפעמים מאוחים.
השליה על פי רוב מרכזית או בסיסית. ביציות אחד או יותר.
הפרי הלקט בעל מגורה אחת או בעל מחיצות, נפתח על ידי קשוות או שיניים או שהפרי אגוזית, שקיק או ענבה שאינם נפתחים. מספר הקשוות או השיניים בנפתחות כלפי חוץ כמספר עלי השחלה או כפול מהם.
הזרעים קטנים וקלים להפצה והם בעלי אנדוספרם (רקמת אחסנה המספקת מזון לעובר הצמח) המקיף את העובר הכפוף.
סוגים

| 0 | 1 | 2 | 3 |
| --- | --- | --- | --- |
|  Acanthophyllum  Achyronychia  אגרוסטמת השדות (Agrostemma)  Allochrusa  Alsinidendron  עוגנן (Ankyropetalum)  ארנריה (Arenaria)  בולנתוס (Bolanthus)  Bolbosaponaria  Brachystemma  בופוניה (Bufonia)  Cardionema  קרנונית (Cerastium)  Cerdia  Colobanthus  שביט (Cometes)  שרוכנית (Corrigiola)  Cucubalus  Cyathophylla  ציפורן (Dianthus)  Diaphanoptera  Dicheranthus |  Drymaria  Drypis  Geocarpon  ערטל (Gymnocarpos)  גיבסנית (Gypsophila)  Habrosia  Haya  דרכנית (Herniaria)  סכיכון (Holosteum)  Honckenya  Illecebrum  Kabulia  Krauseola  Kuhitangia  Lepyrodiclis  Lochia  מרצענית (Loeflingia)  Lychnis  Mesostemma  Microphyes  צללית (Minuartia)  Moehringia |  מנכיה (Moenchia)  Myosoton  Ochotonophila  Ortegia  אלמוות (Paronychia)  Pentastemonodiscus  Petrocoptis  חלוק (Petrorhagia)  Philippiella  Phrynella  Pinosia  Pirinia  Pleioneura  Plettkia  Pollichia  פריינית (Polycarpaea)  רב-פרי (Polycarpon)  Polytepalum  Pseudostellaria  כנפן (Pteranthus)  Pycnophyllopsis  Pycnophyllum |  Reicheella  סגינה (Sagina)  Sanctambrosia  בורית (Saponaria)  Schiedea  Scleranthopsis  נוקשן (Scleranthus)  רב-גולה (Sclerocephalus)  Scopulophila  Selleola  ציפרנית (Silene)  דורית (Spergula)  אפזרית (Spergularia)  Sphaerocoma  כוכבית (Stellaria)  Stipulicida  Thurya  Thylacospermum  Uebelinia  סבונית (Vaccaria)  גביעול (Velezia)  Wilhelmsia  Xerotia |
הערות שוליים

↑  .Caryophyllaceae Juss, POWO plants of the World Online. Published on the Internet
↑  .Caryophyllaceae Juss, WFO: World Flora Online. Published on the Internet, ‏12-2023
↑  ציפורניים, באתר צמחיית ישראל וסביבתה
1 2  מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 113
1 2  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 123
↑  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 119
| --- | --- |
בקרת זהויות :  NLI: 987007284725005171  BNE: XX557329  BnF: cb12266094n (data)  GND: 4171425-8  LCCN: sh85020552  NKC: ph508913
גיא פודוליץ'

גיא פודוליץ' (נולד ב-14 ביולי 1999) הוא יוטיובר ויוצר תוכן ישראלי. מוכר בזכות ניהול ערוץ היוטיוב GuyTV.
קריירה

ב-18 בפברואר 2013, התחיל גיא פודוליץ' את פעילותו ביוטיוב, תחת שם המשתמש Thelogin41 והעלה תוכן העוסק בעיקר בגיימינג. סרטוניו הראשונים עסקו במשחק המחשב הפופולרי "מיינקראפט". בשנת 2014 מחק את כל הסרטונים שלו, שינה את שם הערוץ ל-GuyTV, והחל להעלות סרטונים עם סגנון ותוכן חדש.
סדרת הסרטונים הראשונה בערוץ נקראה 'סרטונים ויראליים': מדי שבוע הציג פודוליץ׳ לצופים מספר סרטונים פופולריים, אליהם הגיב בצורה הומוריסטית וביקורתית לרוב. כאשר גדל הערוץ החל להתמקד גם בתכנים אחרים כגון סרטוני פוטושופ למפורסמים, ולוגים, גיימינג, פרודיות ועוד.
פודוליץ' מכנה את מעריציו "שרעולות" ולכן מתחיל כל סרטון עם המשפט: "מה קורה שרעולות?!".
באפריל 2016 הערוץ הפך GuyTV לערוץ הישראלי השני אליו רשומים מעל ל-300 אלף מנויים.
ב-17 בספטמבר 2013 פתח פודוליץ' ערוץ ולוגים הקרוי על שמו באנגלית - Guy Podolich. שם הערוץ השתנה מספר פעמים במהלך השנים עד שלבסוף שונה ל-GuyTV2. נכון לאוגוסט 2023, מונה ערוץ הולוגים כ-8,300,000 צפיות וכ-97,100 רשומים.
נכון ל-21 בינואר 2022 כל ערוצי היוטיוב של פודוליץ׳ מונים כ-101,021,280 צפיות, והערוץ הראשי מונה כ-306 אלף רשומים. עד לחודש אוקטובר 2017 החזיק פודוליץ' בתואר היוטיובר הגדול בישראל. נכון ל-11 באוקטובר 2017 הוא היוטיובר השני בגודלו בישראל מבחינת הנרשמים אחרי היוטיובר אביאל בסין.
ב-13 בנובמבר 2016 העלה סרטון לערוץ שלו בו מציג מוצר חדש, בשם "GuyTiki" - תיק מעוצב עם פניו ובתוכו מספר מוצרים גם הם מעוצבים בהשראת ערוצו, ביניהם חולצה, כובע ועוד. מלאי המוצר אזל תוך מספר שבועות.
באוגוסט 2017 העלה סרטון לערוץ שלו והציג בו את הספר החדש והראשון אשר כתב בשיתוף ידיעות ספרים בשם "המדריך להישרדות של גיא טיוי".
ב-2017 היה צלם של סדרת הרשת "חיים בחרטא" של קווין רובין ורז ספני.
ב-2018 התגייס לצבא ההגנה לישראל, ולאחר מכן שוחרר ב-2019.
בשנת 2019 שינה את שם הערוץ ל-GuyPod.
נכון ל-2024, מתגורר בשכונת גני אביב בעיר לוד.
בשנת 2021 הוחזר שם הערוץ ל-GuyTV. ב-20 בינואר 2022 הגיע ל-300 אלף עוקבים בערוץ היוטיוב שלו.
קריירה > רשימת הפינות בערוציו

סרטונים ויראליים - הפינה הנצפית ביותר של פודוליץ' בערוץ "GuyTV". בפינה הוא מדבר על סרטונים מצליחים מאותו השבוע, מפרשן אותם וצוחק עליהם. בסופה של כל פינת "סרטונים ויראלים" ישנה פינה רוסית, יפנית או הודית שבה פודוליץ' מציג סרטון רוסי/יפני/הודי מצחיק.
ולוגים - פינה בערוץ "Guy Podolich" שעוסקת בחיי היומיום של פודוליץ' ובמסרים שהוא מבקש להעביר לצופיו.
אתגרים - פינה פופולרית בערוץ "GuyTV" המציגה כל מיני אתגרים משעשעים ואת האופן שבו גיא פודוליץ' וחבריו מתמודדים איתם.
שירים - פרודיות שהוא וחבריו כותבים על שירים ישראלים מוכרים.
פתיחת קופסאות - פינה שבה פותח פודוליץ' משלוח שקיבל מצופיו.
ביקורת על החיים - פינה שבה פודוליץ' מדבר על החיים מחוץ לעולם היוטיוב ומבקר אותם.
ירידות - פינה שבה פודוליץ' מבקר ומביע את דעתו באופן שנון וקומי שירים שנויים במחלוקת של זמרים שלא ידועים בקהל היעד של גיא וזמרים מפורסמים (לדוגמה "רק אתה" של נועה קירל ו-Wow Ya של פורמולה).
פוטושופ - פינת שבה מעוות פודוליץ' תמונות של אנשי ממשל ופוליטיקאים, באמצעות תוכנת פוטושופ.
גיא משחק - פינת משחק של גיא שבה הוא משחק במשחקים ומעביר ביקורת עליהם. הוא נוטה לשחק במשחקים הקשורים לפוליטיקה ולאקטואליה הישראלית כדי שבעת המשחק יוכל להעלות אסוציאציות מתוך המשחק, לדבר ולהעביר ביקורת על החדשות של היום.
נושאים כלליים (בלי שם מוגדר) - פינה שבה פודוליץ' עושה מעין הצגה המדברת באופן סאטירי על נושאים אקטואליים בישראל.
מקרי לוגיס

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: כתיבה במשלב נמוך ושגיאות כתיב ודקדוק.
בשנת 2024, בת זוגו לשעבר של גיא חשפה כי באותה תקופה, כאשר ערוצו היה בירידה, הוא ביקש ממנה כסף בטענה שהוא בדיכאון והבטיח להחזירו. עם זאת, לדבריה, עד היום היא לא קיבלה את הכסף, ואף הציגה התכתבויות בוואטסאפ שבהן הוא, לכאורה, איים עליה במוות.
באותו הזמן שבו הייתה בזוגיות עם גיא, ליגל רז, יוטיוברית מוכרת משנת 2017, חשפה כי בת הזוג הייתה אז בת 19 וחיילת בודדה, ולמרות זאת, גיא גנב ממנה כסף ואיים עליה. באותו ראיון, ליגל סיפרה כי גם היא עצמה הייתה בקשר איתו, ואף הזמינה אותו לביתה, אך כשהגיע, הוא גנב ממנה רכוש.
בזמן שהתקיים ראיון משותף של בת הזוג לשעבר וליגל רז בשידור חי ביוטיוב, ב-3 במרץ 2024, הן טענו כי גיא נמצא בדיכאון עמוק, סובל מהתפרצויות זעם, ושזו הסיבה שבעקבותיה הפסיק את פעילותו בערוץ המצליח שלו בשנת 2022. לדבריהן, הוא סגור בחדרו, נוטל כמויות גדולות של תרופות, ואף ייתכן שהוא משתמש בסמים, אם כי הדבר לא אומת רשמית.
בנוסף לכל אלה, הבנות טענו כי גיא הטריד קטינות מתחת לגיל 18.
פרסים ומועמדויות

| שנה | ארגון | קטגוריה | תוצאה |
| --- | --- | --- | --- |
| 2015 | טקס נבחרי הילדים | כוכב הרשת של השנה | מועמדות |
| 2016 | טקס פרסי השורטי | יוצר הרשת המשפיע ביותר בישראל עד גיל 18 | מועמדות |
| 2016 | טקס נבחרי הילדים | כוכב הרשת של השנה | מועמדות |
הערות שוליים

↑  השם הקודם נשמר בכתובתו של הערוץ ושמו השתנה רק חזותית
↑  סרטון שהעלה כדי להסביר את שינוי השם
↑  טינק, זה רשמי: GUYTV, היוטיובר החזק בישראל!, באתר מגזין טניק, 14 באפריל 2016
↑  המדריך להישרדות של גיא טיוי, באתר ידיעות ספרים
| --- | --- |
בקרת זהויות :  NLI: 987007363575205171  VIAF: 3634151172698939210001   WorldCat (עם VIAF): 3634151172698939210001
צופי אפגניסטן

בול רשמי של צופי אפגניסטן
ארגון צופי אפגניסטן (בפשטו: د افغانستان څارندوی ټولنه Da Afghānistan Sārandoy Tolena, בדרך כלל מקוצר ל-Zarandoi) נוסד באופן רשמי בשנת 1931 באפגניסטן על-ידי צו מלכותי ובתמיכתו של רוברט באדן פאוול. צופי אפגניסטן היו חברים בארגון הצופים העולמי משנת 1932 עד שהממשלה האפגנית פירקה את התאחדות הצופים בשנת 1947. הצופים האפגניים נוסדו שוב בשנים 1964 עד 1978 והוכרו מחדש על ידי הארגון העולמי של תנועת הצופים.
היסטוריה

הארגון הוקם בתקופת שלטונו של מוחמד נאדיר שאה, מלך אפגניסטן, ומנה בתחילה כ-300 חברים. בשנת 1947 נאסר הארגון על ידי הממשלה, שהאשימה את הצופים שהם זורואסטרים, שכן במהלך מחנה הם ניגנו מוזיקה ושרו סביב מדורה.
הצופים הוקמו מחדש בשנת 1956, נבנו מחדש במסגרת מאמצי הדמוקרטיזציה של מוחמד זאהיר שאה, שזה עתה הפך לשליט בזכות עצמו לאחר שלושים שנה של ויתור על כוחו לדודיו מצד אמו, מוחמד האשם ח'אן ומחמוד חאן.
הארגון, ששמו Da Afğānistān Zaranduy Tolanah‏ (DAZT), התקבל שוב בוועידת הצופים העולמית ב-1 ביוני 1964, ומספר החברים בו באותה שנה היה בין 2,000 ל-7,000 צופים, בנים ובנות ובוגרים.
נקודות המבט של המלך זאהיר שאה באותה תקופה הונהגו על ידי ארגון הצופים. מנהלי הארגון הוסיפו חובות נוספות לעקרונות הכלליים של תנועת הצופים, חובה למלך, ללאום ולמדינה. משמעת ומחויבות היו יעדים חינוכיים מבורכים והצופים היו מאורגנים באופן מתוח וכמעט צבאי בהשוואה למדינות אחרות. הממשלה השתמשה בארגון זה ליציבות המדינה; אולם הארגון תרם תרומה גדולה לעבודת הנוער באפגניסטן, בעיקר אחריות, אינדיבידואליזם, תחושת קהילה וזכויות האישה, כמו גם קוד מוסר והתנהגות כלפי נערות ונשים.
הרפובליקה הפדרלית של גרמניה סיפקה את המדים לארגון הצופים האפגני. ד"ר אברהרד קרוגר וגברת רוזמרי יונגרמן הגיעו מגרמניה על מנת להכשיר את מדריכי הצופים האפגניים.
הארגון צורף ברשות לאומית למשרד החינוך, תחת שר החינוך ד"ר עומר ורדק וד"ר עלי אחמד פופל, סגן שר החינוך. במשרד החינוך אף הוקם בית ספר להכשרת מדריכים ללשבטי הצופים.
החל משנת 1959 מילאו נשים תפקיד גדול במבנה הארגון. בחגיגות ובטקסי העצמאות בשנות השישים והשבעים השתתפו צופים אפגניים משני המינים במבנה וארגון אירועי התרבות. הזמר האפגני מרמון פארווין (Mermon Parwin) תמך בארגון, שר שירי צופים והופיע מספר פעמים באירועים של ארגון הצופים.
בשנת 1961 קבוצה של צופי אפגניסטן השתתפה בג'מבורי הצופים העולמי ה-11 במרתון, יוון, שהתקיים במקביל לוועידת הצופים העולמית ה-19 ברודוס, יוון. ד"ר סעיד חביב, סגן נשיא התאחדות הצופים האפגנית, תמך בהקמת שבטי צופים המתמחים במוזיקה צופית.
ב-6 בינואר 1964 השתתף הארגון בוועידת הצופים הרביעית באסיה-פסיפיק במלזיה וקיבל את מסמך החברות לכניסה מחדש לארגון הצופים העולמי.
עבודת הנוער והאישה, כמו גם המוזיקה, הספורט והמשחק של הצופים התגברו ללא הרף בשנים 1964 עד 1973. הארגון, שהיו לו כבר שבטי צופים מקומיים באזורים שונים במדינה, יצר עוד שבטי צופים מוזיקליים, ארגן קייטנות ומחנות קיץ, בהם ילדים ובני נוער למדו אומנות, ציור ושירה. עם זאת, רוב פעילויות הארגון הוגבלו לעיר קאבול.
עם הפיכת 1973 על ידי מוחמד דאוד ח'אן הפרו-סובייטי, ארגון הצופים הפך לחלק ממשרד הפנים, השתלט על משימות המשטרה והפך לחלק מהמשטרה האפגנית. הצופים ירדו מבחינה מספרית, בעיקר כי בשנות התסיסה והמלחמה, כעשרה מיליון אזרחים עזבו את המדינה וחיפשו מקלט במדינות אחרות. בתחילת התסיסה עזבו המעמדות החברתיים המיוחסים את הארץ, וארגוני הנוער התקשו מאוד להתקיים מחוץ לערים הגדולות.
הממשלה הקומוניסטית אסרה את קיומו של ארגון הצופים באפגניסטן. עד 1981, צופי אפגניסטן כבר לא הוכרו על ידי ארגון הצופים העולמי, בגלל התנאים החדשים שמנעו מאפגניסטן את הסביבה הדמוקרטית הדרושה להמשך הצופיות.
עד הפלישה הסובייטית היו בקאבול גם צופים אמריקאים.
צופים אפגניים בחו"ל

בגרמניה קיימת עמותת צופים שהוקמה על ידי צופים ומדריכים מאפגניסטן, בשם De Afghanistan Zarandoi Tolana-Afghanische Pfadfinder Organization (איגוד הצופים האפגני) ומזוהה עם Verband Deutscher Altpfadfindergilden e (אחוות בוגרי הצופים הגרמנים לשעבר), העמותה חברה באגודת הצופים והצופות הבינלאומיים. יו"ר עמותת הצופים הזו, שבסיסה בלינגן, הוא ד"ר סעיד חביב, לשעבר סגן נשיא התאחדות הצופים האפגנית.
ראו גם

ארגון צופי עיראק
ארגון צופי קוריאה
תנועת הצופים
לקריאה נוספת

Scouting 'Round the World, לשכת הצופים העולמית, ז'נבה, שווייץ, 1977
"Scouting in Afghanistan Part 1" (PDF). אורכב מ-המקור (PDF) ב-2011-07-16. נבדק ב-2008-07-16. ו *"Scouting in Afghanistan Part 2" (PDF). אורכב מ-המקור (PDF) ב-2011-07-16. נבדק ב-2008-07-16. *מאמר במנהיג הקנדי מאת סגן אלוף דוד רוס בעת שהותו בקונדוז, אפגניסטן כקצין קשר צבאי של UNAMA.
עמוד הבית דה אפגניסטן זראנדוי טולנה (גרמנית)
חלקים ממאמר זה תורגמו מהוויקיפדיה הגרמנית בכתובת : de: Zarandoi